ŠILUTĖS RAJONO SAVIVALDYBĖS ADMINISTRACIJOS
ŪKIO SKYRIUS

Šilutė

	1. Parengto projekto tikslai ir uždaviniai.
Nustatyti naujus daugiabučių gyvenamųjų namų maksimalius techninės priežiūros tarifus, kad jie atitiktų šiuo metu galiojančias darbo užmokesčio sąnaudas statyboje.

	

	2. Kaip šiuo metu yra sureguliuoti projekte aptarti klausimai.

	Pagal Lietuvos Respublikos vietos savivaldos įstatymo 15 straipsnio 2 dalies 29 punktą, savivaldybės tarybos išimtinė kompetencija yra vietinių rinkliavų, įmokų ir mokesčių tarifų nustatymas įstatymų nustatyta tvarka. 
Pagal Lietuvos Respublikos statybos įstatymo 48 straipsnio 7 dalį, kai daugiabučių gyvenamųjų namų techninę priežiūrą vykdo Lietuvos Respublikos civilinio kodekso nustatyta tvarka savivaldybės paskirtas bendrojo naudojimo objektų administratorius, statinio techninės priežiūros maksimalų tarifą, vadovaudamasi Vyriausybės įgaliotos institucijos patvirtinta daugiabučių gyvenamųjų namų techninės priežiūros tarifo apskaičiavimo metodika, tvirtina savivaldybės taryba.
Lietuvos Respublikos aplinkos ministro 2018 m. gegužės 3 d. įsakymu Nr. D1-354 patvirtintos Daugiabučių gyvenamųjų namų techninės priežiūros tarifo apskaičiavimo metodikos 11 punkte numatyta, kad Savivaldybės vykdomoji institucija, įvertinusi techninės priežiūros paslaugos įkainio pokytį, gali rengti maksimalių techninės priežiūros tarifų perskaičiavimo projektus ir per paskutinį metų ketvirtį pateikti juos savivaldybės tarybai.
Šilutės rajono savivaldybės tarybos 2018 m. gruodžio 20 d. sprendimo Nr. T1-1208 „Dėl daugiabučių gyvenamųjų namų maksimalių techninės priežiūros tarifų nustatymo“ 1 punktu patvirtinti maksimalūs techninės priežiūros tarifai, jie buvo perskaičiuoti ir Savivaldybės tarybos 2022 m. vasario 24 d. sprendimu Nr. T1-938 nustatyti nauji. Į tarifų skaičiavimus buvo įtrauktas metinis valandinis atlygis statyboje 8,00 Eur/val., o 2023 m. II ketvirtį jis jau buvo 10,91 Eur/val., todėl siūloma nustatyti perskaičiuotus pagal metodiką naujus tarifus. Be to, perskaičiuoti maksimalius techninės priežiūros tarifus yra pateikę prašymus bendrojo naudojimo objektų administratoriai UAB „Mano būstas Vakarai“ ir UAB „In domu“.
Galiojančių ir siūlomų nustatyti maksimalių tarifų su PVM palyginimas (namas be išskirtinių techninės priežiūros ypatumų):
	Eil. Nr.
	Namo bendras naudingasis plotas
m2
	Galiojantis maksimalus tarifas Eur/m2/mėn.
su PVM
	Siūlomas nustatyti maksimalus tarifas Eur/m2/mėn.
su PVM
	Maksimalaus tarifo padidėjimas Eur/m2/mėn.
su PVM
	50 kv. m. butui padidės išlaidos Eur/mėn. 

	1.
	Iki 1000
	0,0247
	0,0309
	0,0062
	0,31

	2.
	1001–2000
	0,0290
	0,0363
	0,0073
	0,37

	3.
	2001–5000
	0,0334
	0,0417
	0,0083
	0,42

	4. 
	Daugiau kaip 5000
	0,0348
	0,0436
	0,0088
	0,44





	3. Kokių pozityvių rezultatų laukiama.
Įgyvendintos teisės aktų nuostatos. 

	

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma.

	5. Kokie šios srities aktai tebegalioja (pateikiamas aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų,  kas ir kada juos turėtų parengti, priėmus teikiamą projektą.

	Nėra.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.  

	Antikorupcinio vertinimo pažyma pridedama. 

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Nėra.

	8. Projekto autorius ar autorių grupė.

	Zita Tautvydienė, Ūkio skyriaus vedėjo pavaduotoja.

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Maksimalūs techninės priežiūros tarifai, daugiabutis gyvenamasis namas, tarifai. 

	 10.  Kiti,  autorių nuomone,  reikalingi pagrindimai ir paaiškinimai.

	Maksimalūs daugiabučių gyvenamųjų namų techninės priežiūros tarifai perskaičiuoti pagal Lietuvos Respublikos aplinkos ministro 2018 m. gegužės 3 d. įsakymu Nr. D1-354 patvirtintą Daugiabučių gyvenamųjų namų techninės priežiūros tarifo apskaičiavimo metodiką (toliau Metodika) pasirenkant vidutinio dydžio 1500 m² bendrojo ploto namą ir vidutinį metinį (2022 metų III ir IV, 2023 I ir II ketvirčių vidurkis) valandinį darbo užmokestį (statybos) – 10,00 Eur/val. Metinės darbo laiko sąnaudos nuolatinių stebėjimų – 24 val., apžiūrų – 16 val., socialinio draudimo, transporto, ūkio reikmėms tenkančių pridėtinių ir kitų netiesioginių išlaidų įvertinimo koeficientas – 1,35. Vidutinio dydžio namo tarifas būtų: be PVM ((24 x 10,00 x 1,35)+(16 x 10,00 x 1,35)) / (1500 x 12) = 0,0300 Eur/m²/mėn, su PVM 0,0363 Eur/m²/mėn. 
Daugiabučių namų maksimalūs tarifai apskaičiuojami dauginant vidutinio namo dydžio tarifą iš namo suminio butų ir kitų patalpų naudingojo ploto koeficiento bei namo techninės priežiūros ypatumų įvertinimo koeficiento. Koeficientai nurodyti Metodikos 2 priede.

	




Ūkio skyriaus vedėjo pavaduotoja				   Zita Tautvydienė


 

